**Profesionālās izglītības kompetences centrs**

**Kuldīgas Tehnoloģiju un tūrisma tehnikuma**

**2019./2020.gada VISC centralizēto eksāmenu statistika salīdzinājumā**

**ar**

**2017./2018.m.g.,**

**2018./2019.m.g.**

Centralizēto eksāmenu rezultāti, neraugoties uz ārkārtas situāciju valstī no 2020.g. 16.marta, ir labāki kā iepriekšējos gados. Vidējais vērtējums angļu valodā 52,76%, latviešu valodā 42,95%, matemātikā 16,19%(kārtoja 60 audzēkņi, vienam vēl nav zināmi eksāmenu rezultāti, jo angļu valoda mutvārdu daļai bija pieteikts papildtermiņā), vēsturē 37,84%(57 audzēkņi), fizikā 15,45%(10 audzēkņi).

Saglabājas tendence, ka 1.svešvalodu izglītojamie pārvalda arvien labāk, 28 ieguvuši B1 līmeni, 15 B2 līmeni, tas ir 75,43% eksāmenu kārtojošo izglītojamo. Diemžēl ir daži audzēkņi, kuru zināšanas angļu valodā, neskatoties uz atbalsta pasākumiem un papildus gan tiešsaistes, gan individuāli nodrošinātām klātienes konsultācijām, ir kritiski zemā līmenī. Vairāki audzēkņi (14 personas) , kuri apmeklēja projekta *Pumpurs* konsultācijas, ir uzrādījuši eksāmenā salīdzinoši labus rezultātus. Labākais rezultāts 91%, sliktākais- 10%.

Vērtējums latviešu valodas eksāmenā ir uzlabojies. Audzēkņi ņēmuši vērā pedagogu norādes, gatavojoties centralizētajam eksāmenam, vērtīgi bijis, ka audzēkņi apmeklējuši klātienes eksāmena konsultācijas. Labākais rezultāts 72%, sliktākais- 14%.

Matemātikas eksāmena rezultāti ir pasliktinājušies, viens no iemesliem ir jau minētais, neregulārs darbs. Eksāmenu nenokārtoja viens audzēknis, par kura rezultātiem jau satraukumu pauda eksāmena vadītājs, jo audzēknis bija nemotivēts, un iespējami drīz vēlējās eksāmena telpu pamest. Acīmredzot papildus jāstrādā ar audzēkņiem, sagatavojot viņus eksāmenam psiholoģiski, lai viņi prastu eksāmenā atrast iespēju, savākt punktus. Labākais rezultāts 47%, sliktākais- 6%.

Uzlabojušies arī eksāmena rezultāti Latvijas un pasaules vēsturē, un tas pierāda, ka skolotāja strādā ar pareizām metodēm, līdzekļiem, paņēmieniem, panākot, ka rezultāti eksāmenā uzlabojas. Derīgi bijis arī, ka audzēkņi varēja apmeklēt klātienes konsultācijas, kur skolotāja devusi ļoti svarīgas norādes un audzēkņi, par kuru eksāmena rezultātiem bija satraukums, eksāmenu nokārtojuši. Labākais rezultāts 66%, sliktākais- 20%.

Centralizēto eksāmenu fizikā kā izvēles eksāmenu kārto neliels audzēkņu skaits. Šogad viens audzēknis ieguvis 42 %, tas uzlabo arī vidējo rādītāju. Pie tam eksāmenā jau trešo gadu zināšanas ir jāparāda eksāmena norises gaitā( nevis jāiesniedz iepriekš sagatavots laboratorijas darbs), kas liecina par apmierinošām audzēkņu pamatzināšanām.